**KVIETIMAS VIEŠOSIOMS DISKUSIJOMS DĖL KAUNO MIESTO STRATEGINIO PLĖTROS PLANO IKI 2030 METŲ**

**Kauno miesto savivaldybė drauge su konkursą laimėjusiais strateginiais konsultantais UAB „Ekonominės konsultacijos ir tyrimai“ bei UAB „Civitta“ rengia Kauno miesto savivaldybės strateginį plėtros planą iki 2030 metų.**

Baigdama įgyvendinti 2016–2022 m. miesto strateginį plėtros planą, Kauno savivaldybė atliko miesto gyventojų ir iš miesto gyventi išvykusių kauniečių apklausą. Nors per pastaruosius šešerius metus miestas ženkliai pasikeitė, tačiau siekiant užtikrinti darnią ir subalansuotą tolesnę Kauno plėtrą, į ateities vizijos rengimą siekiama įtraukti ir gyventojus.

Šiam siekiui įgyvendinti bus rengiamos trys viešosios diskusijos su Kauno miesto gyventojais, bendruomenių bei seniūnijų atstovais.

Pirmoji diskusija vyks liepos 27 d., antradienį. Joje kviečiami dalyvauti Aleksoto, Panemunės, Šančių ir Petrašiūnų seniūnijų gyventojai. Numatoma diskusijos pradžia – 16 val.

Antroji diskusija vyks liepos 29 d., ketvirtadienį. Joje kviečiami dalyvauti Centro, Žaliakalnio bei Vilijampolės seniūnijų gyventojai. Numatoma diskusijos pradžia – 16 val.

Trečioji diskusija vyks rugpjūčio 3 d., antradienį. Joje kviečiami dalyvauti Eigulių, Dainavos, Gričiupio ir Šilainių seniūnijų gyventojai. Numatoma diskusijos pradžia – 16 val.

Gyventojai kviečiami registruotis pasinaudojant šia nuoroda <https://forms.office.com/r/sLEaUvGctM> iki 2021-07-23.

Kiekvienas iš 3 val. trukmės renginių vyks nuotoliniu būdu Zoom platformoje, kur pirmieji 100 į kiekvieną grupę užsiregistravusių kauniečių galės diskutuoti ir klausti gyvai tiek balsu, tiek raštu. Taip pat viešosios diskusijos bus tiesiogiai transliuojamos Kauno m. savivaldybės Youtube kanale, kur gyventojai galės įsitraukti į diskusiją teikdami komentarus raštu. Nuorodos į registraciją bei transliaciją bus skelbiamos specialiai šiam projektui dedikuotoje svetainėje ***2030.kaunas.lt***.

Renginių metu užfiksuoti pasiūlymai ir idėjos bus pateikti informaciniuose video siužetuose, specialiai Kauno miesto strateginio plėtros plano rengimui naudojamoje interneto svetainėje ***2030.kaunas.lt***. Joje nuolat skelbiama daugiau informacijos apie strateginį Kauno miesto plėtros planą iki 2030 metų.